Záchranné zložky boli dnes pred ôsmou hodinou ráno vyslané k dopravnej nehode, ktorá sa stala na rýchlostnej ceste R1 v katastri obce Lehota.
Z dôvodu práce na moste je na rýchlostnej ceste zúžená vozovka do jedného jazdného pruhu.
41 ročný vodič vozidla Škoda Fabia išiel v zúženom jazdnom pruhu a vodič jazdiaci za ním na vozidle Citroën Saxo pravdepodobne nedodržal vzdialenosť a nestihol dobrzdiť, v dôsledku čoho do neho zozadu narazil. 83 ročný vodič Citroënu pri dopravnej nehode utrpel zranenia nezlučiteľné so životom. Požitie alkoholu u 41 ročného vodiča zistené nebolo. U nebohého bude prípadné požitie alkoholu zisťované pri súdnej pitve.
Okolnosti dopravnej nehody, ako aj miera zavinenia a príčina sú nateraz predmetom vyšetrovania diaľničných policajtov.
zdroj: Polícia SR – Nitriansky kraj